CELEX: C2005/143/14
Language: et
Date: 2005-06-11 00:00:00
Title: Euroopa Kohtu (viies koda) 14. aprilli 2005. aasta otsus kohtuasjas C-22/04: Euroopa Ühenduste Komisjon versus Kreeka Vabariik (Liikmesriigi kohustuste rikkumine — Määrus (EMÜ) nr 2847/93 — Kalalaevad — Satelliitjälgimissüsteemi loomine — Ettenähtud tähtajaks ülevõtmata jätmine)

11.6.2005   
            
            
               ET
            
            
               Euroopa Liidu Teataja
            
            
               C 143/12
            
         
      EUROOPA KOHTU
   
   (viies koda)
   14. aprilli 2005. aasta otsus
   kohtuasjas C-22/04: Euroopa Ühenduste Komisjon versus Kreeka Vabariik (1)
   
   (Liikmesriigi kohustuste rikkumine - Määrus (EMÜ) nr 2847/93 - Kalalaevad - Satelliitjälgimissüsteemi loomine - Ettenähtud tähtajaks ülevõtmata jätmine)
   (2005/C 143/14)
   Kohtumenetluse keel: kreeka
   Kohtuasjas C-22/04: Euroopa Ühenduste Komisjon (esindajad M. Condou-Durande ja T. van Rijn), v. Kreeka Vabariik (esindajad A. Samoni-Rantou ja S. Chala), mille esemeks on EÜ artikli 226 alusel 26. jaanuaril 2004 esitatud liikmesriigi kohustuste rikkumise hagi, tegi Euroopa Kohus (viies koda), koosseisus: koja esimees R. Silva de Lapuerta, kohtunikud J. Makarczyk ja P. Kūris (ettekandja); kohtujurist C. Stix-Hackl, kohtusekretär H. von Holstein, 14. aprillil 2005 otsuse, mille resolutiivosa on järgmine:
   
               1.
            
            
               Kuna Kreeka Vabariik ei teostanud järelevalvet selle üle, kas tema lipu all sõitvad kalalaevad, mis peavad olema varustatud satelliitseireseadmetega, on vastavalt asjaomase laeva liigile kas 30. juuni 1998. aasta või 1. jaanuari 2000. aasta seisuga ka tegelikult sellise seadmega varustatud, on Kreeka Vabariik rikkunud nõukogu 12. oktoobri 1993. aasta määrusest (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, muudetud nõukogu 14. aprilli 1997. aasta määrusega (EÜ) nr 686/97, tulenevaid kohustusi.
            
         
               2.
            
            
               Jätta kohtukulud Kreeka Vabariigi kanda.
            
         
      (1)  ELT C 85, 3.4.2004.